L 200/186
LV
Eiropas Savienības Oficiālais Vēstnesis
29.7.2022.
ir tikai 7 EUR).
Attiecīgi, ja nebūtu Laziomar pakalpojuma šajā konkrētajā maršrutā, sabiedrisko pakalpojumu nepieciešamība nodrošināt regulāru šīs salas savienojumu ar kontinentālo daļu par pieņemamām cenām netiktu apmierināta, jo Vetor nevarētu sniegt tādus pašus pakalpojumus un ar tādiem pašiem nosacījumiem kā Laziomar visā līguma darbības laikā.
(195) Ņemot vērā iepriekš minēto, Komisija secina, ka laikā, kad pilnvarojums tika piešķirts Laziomar, tikai tirgus spēki vien nebija pietiekami, lai izpildītu sabiedrisko pakalpojumu vajadzības.
Faktiski vairākos maršrutos Laziomar bija vienīgais operators, bet citos maršrutos konkurentu sniegtie pakalpojumi Poncas salu arhipelāgā nebija līdzvērtīgi nepārtrauktības, regularitātes, jaudas un cenas ziņā un tādējādi pilnībā neizpildīja sabiedrisko pakalpojumu sniegšanas pienākumu, kas noteikts jaunajā pakalpojumu līgumā ar Laziomar.
3) Vismazāk kaitējošā pieeja (196) Komisija atzīmē, ka Itālijas iestādes ir izvēlējušās noslēgt sabiedrisko pakalpojumu līgumu ar vienu operatoru (Laziomar), nevis uzlikt sabiedrisko pakalpojumu sniegšanas pienākumu visiem operatoriem, kas bija ieinteresēti sniegt pakalpojumus konkrētajos maršrutus.
Pamatojoties uz Itālijas sniegto informāciju, Komisija piekrīt, ka lietotāju pieprasījumu nebūtu bijis iespējams izpildīt, uzliekot sabiedrisko pakalpojumu sniegšanas pienākumu (sk.
180. apsvērumu).
Konkrētāk, vairākos maršrutos Laziomar ir vienīgais operators, un maršrutos, kuros tas nav vienīgais operators, pārējo operatoru piedāvājums neatbilst (visām) prasībām attiecībā uz regularitāti, nepārtrauktību, jaudu un cenu.
Turklāt pakalpojumu sniegšana lielākajā daļā maršrutu, jo īpaši klusajā sezonā, izraisa zaudējumus, tāpēc, ja nebūtu kompensācijas par sabiedrisko pakalpojumu sniegšanu, tajos pakalpojumi netiktu sniegti vispār.
Turklāt Komisija ņem vērā Itālijas argumentu, ka sabiedrisko pakalpojumu līguma izvēle bija nepieciešama arī, ņemot vērā Laziomar privatizāciju.
Proti, Itālija argumentē, ka konkursa rīkošana par Laziomar apvienojumā ar jaunu sabiedrisko pakalpojumu līgumu ļāva i) nodrošināt jūras sabiedrisko pakalpojumu nepārtrauktību un ii) maksimāli palielināt vērtību par labu valstij.
Šo iemeslu dēļ Komisija piekrita (sk.
89. apsvērumu), ka Itālija rīko konkursu par Laziomar uzņēmējdarbību apvienojumā ar jaunu sabiedrisko pakalpojumu līgumu.
Tādējādi Komisija arī atzina – un atkārto šajā lēmumā –, ka Itālija nevarēja paļauties uz sabiedrisko pakalpojumu sniegšanas pienākumu, kas ir attiecināms uz visiem operatoriem, bet varēja noslēgt sabiedrisko pakalpojumu līgumu tikai ar Laziomar.
Secinājums (197) Pamatojoties uz iepriekš izklāstīto novērtējumu, Komisija secina, ka Itālija nav pieļāvusi acīmredzamu kļūdu, definējot Laziomar uzticētos pakalpojumus kā VTNP.
Attiecīgi šaubas, ko Komisija pauda 2012. gada lēmumā, ir kliedētas.
(198) Lai secinātu, ka ir izpildīts pirmais Altmark kritērijs, Komisijai vēl ir jāpārbauda, vai Laziomar tika uzticēts sabiedrisko pakalpojumu sniegšanas pienākums, kas bija skaidri definēts.
Šajā saistībā Komisija atzīmē, ka sabiedrisko pakalpojumu sniegšanas pienākums ir skaidri aprakstīts jaunajā sabiedrisko pakalpojumu līgumā un tā pielikumos (kuros ir ietvertas, piemēram, kuģu specifikācijas katrā maršrutā).
Tāpat noteikumi, kas reglamentē kompensāciju, ir sīki izklāstīti jaunajā sabiedrisko pakalpojumu līgumā, 2009. gada likumā un CIPE direktīvā.
Jaunajam sabiedrisko pakalpojumu līgumam ir arī skaidri noteikts termiņš (desmit gadi), tajā Laziomar ir identificēts kā sabiedrisko pakalpojumu operators un tajā ir noteikti pasākumi, lai nepieļautu pārmērīgu kompensāciju un nodrošinātu šādas pārmērīgas kompensācijas atmaksu (sk. arī 215. apsvērumu).
Tāpēc Komisija secina, ka pirmais Altmark kritērijs ir ievērots.
Pietauvošanās prioritāte (199) 2009. gada likuma 19.ter panta 21. punktā ir skaidri noteikts, ka pietauvošanās prioritāte ir nepieciešama, lai garantētu teritoriālo nepārtrauktību ar salām, arī ņemot vērā bijušās Tirrenia grupas, tostarp Laziomar, uzņēmumu sabiedrisko pakalpojumu sniegšanas pienākumu.
Patiesi, ja uzņēmumiem, kam uzticēts sabiedrisko pakalpojumu sniegšanas pienākums, nebūtu pietauvošanās prioritātes, tiem (dažreiz) varētu nākties gaidīt savu kārtu pirms piestāšanas ostā, tādējādi izraisot kavējumus, kas grautu mērķi nodrošināt uzticamu un ērtu savienojamību visiem iedzīvotājiem.
Regulārs grafiks ir nepieciešams, lai apmierinātu salu iedzīvotāju mobilitātes vajadzības un sniegtu ieguldījumu attiecīgo salu ekonomiskajā attīstībā.
Turklāt, tā kā jaunajā sabiedrisko pakalpojumu līgumā ir noteikti konkrēti laika grafika plānošanas pienākumi attiecībā uz izbraukšanu sabiedrisko pakalpojumu maršrutos, pietauvošanās prioritāte palīdz nodrošināt, ka visas ostas piešķir pietauvošanās vietas un pietauvošanās laikus tā, lai sabiedrisko pakalpojumu operators varētu izpildīt savu sabiedrisko pakalpojumu sniegšanas pienākumu.
Ņemot vērā šos apstākļus, Komisija uzskata, ka šis pasākums ir piešķirts, lai Laziomar varētu pildīt savu sabiedrisko pakalpojumu sniegšanas pienākumu, kas ir patiesi VTNP (sk.
197. apsvērumu).
Turklāt Itālijas iestādes ir apstiprinājušas, ka pietauvošanās prioritāte ir attiecināma tikai uz pakalpojumiem, ko sniedz saskaņā ar sabiedrisko pakalpojumu režīmu.
Tāpēc arī pietauvošanās prioritāte atbilst pirmajam Altmark sprieduma kritērijam.